# กิเยร์โม ริกอนโด
กิเยร์โม ริกอนโด โอร์ติซ  เป็นนักมวยสากลชาวคิวบา เกิดเมื่อ 30 กันยายน พ.ศ. 2523 ที่ซานติอาโก เด กูบา ประเทศคิวบา เป็นนักมวยที่ประสบความสำเร็จในการชกมวยทั้งมวยสากลสมัครเล่นและมวยสากลอาชีพ โดยได้เหรียญทองกีฬาโอลิมปิก 2 ครั้ง และยังเป็นแชมป์โลกหลายสถาบัน

 มวยสากลสมัครเล่น 
ริกอนโดติดทีมชาติคิวบาเข้าแข่งขันโอลิมปิก 2 ครั้ง ครั้งแรก โอลิมปิก พ.ศ. 2543 ที่ซิดนีย์ ประเทศออสเตรเลีย รอบแรก ชนะน็อก โมเอซ เซมเซมี จากตูนิเซีย ยก 1 เมื่อ 16 กันยายน รอบสอง ชนะอาร์เอสซี คาซูมาซะ สึจิโมโตะ จากญี่ปุ่น ยก 3 เมื่อ 21 กันยายน รอบก่อนรองชนะเลิศ ชนะ อะอาซี อะกากูว์โลลู จากตุรกี เมื่อ 26 กันยายน รอบรองชนะเลิศ ชนะ คลอเรนซ์ วิลสัน จากสหรัฐ เมื่อ 28 กันยายน รอบชิงชนะเลิศ ชนะ เรียมกุล มาลักเบกอฟ จากรัสเซีย เมื่อ 30 กันยายน ได้เหรียญทอง 

ต่อมา ริกอนโดติดทีมชาติเข้าแข่งขัน โอลิมปิก พ.ศ. 2547 ที่เอเธนส์ ประเทศกรีซ รอบแรก ชนะ หลิว ยฺเหวียน จากจีน เมื่อ 17 สิงหาคม รอบสอง ชนะอาร์เอสซี เมห์รุลลอห์ ลาสซี จากปากีสถาน ยก 3 เมื่อ 20 สิงหาคม รอบก่อนรองชนะเลิศ ชนะ เกนนาดี โกวัลยอฟ จากรัสเซีย เมื่อ 23 สิงหาคม รอบรองชนะเลิศ ชนะ บาโฮดีร์จอน ซุลโตนอฟ จากอุซเบกิสถาน เมื่อ 27 สิงหาคม รอบชิงชนะเลิศ ชนะ วรพจน์ เพชรขุ้ม จากไทย เมื่อ 29 สิงหาคม ได้เหรียญทอง

 มวยสากลอาชีพ 
ริกอนโดไม่ไปปรากฏตัวในการแข่งขันกีฬาแพนอเมริกันที่บราซิลใน พ.ศ. 2550 และมีข่าวว่าเขาจะลี้ภัยไปสหรัฐเพื่อชกมวยสากลอาชีพเช่นเดียวกับยัน บาร์เตเลมี, ยูริโอร์กิส กัมโบอา และออดลานิเอร์ โซลิสที่ลี้ภัยไปก่อนหน้านี้ในปีเดียวกัน อีกเดือนต่อมา เขามอบตัวกับตำรวจบราซิลเพื่อกลับคิวบา แต่ประธานาธิบดีฟิเดล กัสโตร ประกาศว่าริกอนโดไม่สามารถติดทีมชาติคิวบาได้อีก ริกอนโดลี้ภัยอีกครั้งผ่านเม็กซิโกไปยังไมอามีใน พ.ศ. 2552 และขึ้นชกมวยสากลอาชีพในที่สุด

ริกอนโดได้ครองแชมป์โลกในรุ่นซูเปอร์แบนตัมเวทหลายสถาบัน ทั้ง WBA WBO  ระหว่าง พ.ศ. 2556 - 2560 ใน พ.ศ. 2560 เขาได้รับยกย่องจากเดอะริงว่าเป็นนักมวยยอดเยี่ยมในรุ่นซูเปอร์แบนตัมเวท และนักมวยยอดเยี่ยมปอนด์ต่อปอนด์ในลำดับที่เก้า ในเดือนธันวาคม พ.ศ. 2560 ริกอนโดเลื่อนรุ่นขึ้นมาชิงแชมป์โลกในรุ่นซูเปอร์เฟเธอร์เวท กับวาซีล โลมาเชนโก ผลการชกริกอนโดแพ้อาร์ทีดียก 6

 เกียรติประวัติ 
 แชมป์ WBA - NABA รุ่นซูเปอร์แบนตัมเวท
 ชิง , 18 กันยายน 2552 ชนะทีเคโอ ฌิอูวังนิ อังดราดือ   ยก 3 ที่ โรงแรมฟอนเทนเบลอ ไมแอมี รัฐฟลอริดา สหรัฐ
 แชมป์เฉพาะกาล WBA รุ่นซูเปอร์แบนตัมเวท
 ชิง , 13 พฤศจิกายน 2553 ชนะคะแนน ริการ์โด กอร์โดบา  ที่ เอทีแอนด์ทีสเตเดียม อาร์ลิงตัน รัฐเท็กซัส สหรัฐ
 ป้องกันครั้งที่ 1 , 19 มีนาคม 2554 ชนะทีเคโอ วิลลี เคซีย์  ยก 1 ที่ ซิตีเวสท์โฮเทล ดับลิน ประเทศไอร์แลนด์
 แชมป์โลก WBA รุ่นซูเปอร์แบนตัมเวท
 ชิง , 21 มกราคม 2555  ชนะน็อก ริโค รามอส  ยก 6 ที่ ปาล์มคาสิโนรีสอร์ท ลาสเวกัส รัฐเนวาดา สหรัฐ
 ป้องกันครั้งที่ 1 , 9 มิถุนายน 2555 ชนะทีเคโอ เทออน เคนเนดี  ยก 5 ที่ เอ็มจีเอ็มแกรนด์ลาสเวกัส ลาสเวกัส รัฐเนวาดา สหรัฐ
 ป้องกันครั้งที่ 2 , 15 กันยายน 2555 ชนะคะแนน โรเบอร์โต มาร์โรควิน  ที่ โธมัสแอนด์แม็กเซนเตอร์ ลาสเวกัส รัฐเนวาดา สหรัฐ (ต่อมา WBA เลื่อนตำแหน่งให้ริกอนโดเป็นซูเปอร์แชมป์)
 แชมป์โลก WBA (ซูเปอร์แชมป์) รุ่นซูเปอร์แบนตัมเวท
 ป้องกันครั้งที่ 1 และชิงแชมป์โลก WBO และ The ring ในรุ่นเดียวกัน , 13 เมษายน 2556 ชนะคะแนน โนนิโต โดแนร์  ที่ เรดิโอซิตีมิวสิกฮอล นครนิวยอร์ก รัฐนิวยอร์ก สหรัฐ
 ป้องกันครั้งที่ 2 , 7 ธันวาคม 2556 ชนะคะแนน โจเซฟ อักเบโก  ที่ บอร์ดวอล์กฮอล แอตแลนติกซิตี รัฐนิวเจอร์ซีย์ สหรัฐ
 ป้องกันครั้งที่ 3 , 19 กรกฎาคม 2557 ชนะน็อก สด ปูนอินทรียิม  ยก 1 ที่ เดอะเวนีเชียนมาเก๊า มาเก๊า ประเทศจีน
 ป้องกันครั้งที่ 4 , 31 ธันวาคม 2557 ชนะอาร์ทีดี ฮิซาชิ อามางาซะ  ยก 11 ที่ ศูนย์กีฬาในร่มจังหวัดโอซากะ โอซากะ จังหวัดโอซากะ ประเทศญี่ปุ่น
 ป้องกันครั้งที่ 5 , 13 พฤศจิกายน 2553  ชนะอาร์ทีดี เจสซา ดิกเกน  ยก 2  ที่ ไอซ์อารีนาเวลส์ คาร์ดิฟฟ์ ประเทศเวลส์ สหราชอาณาจักร
 ป้องกันครั้งที่ 6 และชิงแชมป์โลก IBO ในรุ่นเดียวกัน , 17 มิถุนายน 2560 ชนะทีเคโอ มอยเซส โฟลเรส  ยก 2 ที่ แมนดะเลย์เบย์ ลาสเวกัส รัฐเนวาดา สหรัฐ (ภายหลังคณะกรรมการกีฬารัฐเนวาดาได้เปลี่ยนผลการชกเป็นไม่มีการตัดสิน)espn.com 
 สละแชมป์
 แชมป์ WBC International (แชมป์เงา WBC) รุ่นซูเปอร์แบนตัมเวท 
 ชิง , 21 พฤศจิกายน 2558  ชนะคะแนน เดรียน ฟรานซิสโก  ที่ แมนดะเลย์เบย์ ลาสเวกัส รัฐเนวาดา สหรัฐ
 สละแชมป์
 แชมป์โลก WBA รุ่นแบนตัมเวท
 ชิง (ที่ว่าง) , 8 กุมภาพันธ์ 2563 ชนะคะแนน ลิโบริโอ โซลิส  ที่ พีพีแอลเซนเตอร์ อเลนทาวน์ รัฐเพนซิลเวเนีย สหรัฐ
ถูกปลด 14 สิงหาคม 2564
 เคยชิงแชมป์ต่อไปนี้แต่ไม่สำเร็จ
 ชิงแชมป์โลก WBO รุ่นจูเนียร์ไลท์เวท , 9 ธันวาคม 2560 แพ้อาร์ทีดี วาซีล โลมาเชนโก  ยก 6 ที่ เมดิสันสแควร์การ์เดน นครนิวยอร์ก รัฐนิวยอร์ก สหรัฐ
ชิงแชมป์โลก WBO รุ่นแบนตัมเวท , 14 สิงหาคม 2564 แพ้คะแนน จอห์น ริเอล คาซิเมโร  ที่ ดิกนีตีเฮลท์สปอร์ตพาร์ก คาร์สัน รัฐแคลิฟอร์เนีย สหรัฐ
ชิงแชมป์เงา WBC รุ่นแบนตัมเวท , 26 กุมภาพันธ์ 2565 แพ้คะแนน บินเซนต์ อัสโตรลาบิโอ  ที่ เอมิเรตส์กอล์ฟคลับ ดูไบ สหรัฐอาหรับเอมิเรตส์